Moscow: बुधवार देर रात खेल गए फीफा वर्ल्ड कप के दूसरे सेमीफाइनल मैच में क्रोएशिया ने इतिहास रचते हुए फाइनल में प्रवेश किया. अतिरिक्त समय तक खिंचे मैच में इंग्लैंड को 2-1 से मात देकर फीफा विश्व कप के 21वें संस्करण के फाइनल में जगह बना ली है. रविवार को होनेवाले खिताबी मुकाबले में क्रोएशिया का सामना फ्रांस से होगा. वहीं इंग्लैंड की टीम शनिवार को तीसरे स्थान के मैच में बेल्जियम के सामने होगी. बता दें कि फ्रांस 12 साल बाद फाइनल में पहुंचा है, जबकि 1998 में वो विश्व कप विजेता रह चुका है. वही क्रोएशिया के पास ये पहला मौका है, जब वो खिताब अपने नाम कर सकती है.